[{"text_idx": "#000001", "text": "Lumepall on valge kasukaga ja rohekate silmadega kassipoiss, kes kolis Pesaleidjasse 29. mail 2023 Kuusalu vallast. Lumepall on so\u0303bralik ja rahulik noormees, kes armastab aknalaual nina vastu turvavo\u0303ret lesida ja va\u0308rsket o\u0303hku hingata. Ta naudib paitamist ja tunneb end inimeste seas u\u0308sna mugavalt, mis kinnitab veelgi, et tegemist on kodukassiga. Lumepall on aga kurt ning kassituppa astudes ei pane ta su tulekut esmalt ta\u0308helegi ning kassikese ta\u0308helepanu vo\u0303itmiseks peab teda hellade paidega a\u0308ratama."}, {"text_idx": "#000002", "text": "Kuskil eluteel vo\u0303i pa\u0308rast kodust kadumist on ta kaotanud ka jupi oma sabast ning tal on nu\u0308u\u0308d pigem ja\u0308nesetutt kassisaba asemel. Kuna pole teada, kas ta on kogu aeg selline olnud, siis on vo\u0303imalik, et pere tundis ta a\u0308ra, aga ei pidanud oma kassiks."}, {"text_idx": "#000003", "text": "Hoolimata pikkadest paisessioonidest, mis panevad Lumepalli sabatuti pendeldama ja taguotsa taevani to\u0303usma, tunneb ta end suure hulga kasside seas halvasti. Seeto\u0303ttu vajab poiss ruttu-ruttu hoiukodu, kus end turvaliselt tunda ja rahuneda. Seni on Lumepall kassitoas korralikult laulnud, kas siis stressist vo\u0303i pere taga nutnud."}, {"text_idx": "#000004", "text": "Lumepall on su\u0308ndinud arvatavasti mais 2020, misto\u0303ttu ta\u0308histas ta just oma 3. su\u0308nnipa\u0308eva. Lumepall on u\u0308leni valge heleroheliste silmadega isane kass. Lumepall on vaktsineeritud, kastreeritud, kiibistatud ning saanud sise- ja va\u0308lisparasiidito\u0303rjed."}, {"text_idx": "#000005", "text": "Kui tunned, et kassipoiss Lumepall on just Sinu su\u0308dame ja\u0308a\u0308davalt vo\u0303itnud, siis vajuda \u201eSOOVIN SEDA LOOMAKEST\u201c nupule ning me vo\u0303tame Sinuga peagi u\u0308hendust."}, {"text_idx": "#000013", "text": "Pesaleidja MTU\u0308 ei vo\u0303ta vastu sularaha, meie varjupaigas ja hoiukodudes saab loovutustasu tasuda tehes u\u0308lekande Pesaleidja MTU\u0308 arveldusarvele EE647700771001866844 LHV Pangas. Loovutustasu makstes palume selgituseks ma\u0308rkida Arve kassi \"Nimi\" eest. Peale makse sooritamist palume na\u0308idata maksekorraldust looma loovutajale. Varjupaigas saab lisaks u\u0308lekandele tasuda ka maksekaardiga."}, {"text_idx": "#000017", "text": "Pesaleidja kiisud so\u0303idavad kliinikusse Boltiga!"}, {"text_idx": "#000021", "text": "Pesaleidja otsib portaalis CV.ee personali tasuta!"}]